Illasta aamuun

Illasta aamuun () on vuonna 1985 ensi-iltansa saanut yhdysvaltalainen musta komediaelokuva, jonka on ohjannut Martin Scorsese, käsikirjoittanut Joseph Minion ja tähdittänyt Griffin Dunne. Elokuva seuraa tekstinkäsittelijä Paul Hackettia (Dunne), joka joutuu epäonnisten sattumien keskelle New Yorkin SoHon yössä matkatessaan kotiin.

Illasta aamuun sai maailmanensi-iltansa New Yorkissa 11. syyskuuta 1985. Se esitettiin myös Cannesin elokuvajuhlilla 12. toukokuuta 1986, jossa se kilpaili Kultaisesta palmusta. Martin Scorsese palkittiin elokuvajuhlien parhaan ohjaajan palkinnolla. Rosanna Arquette sai roolistaan parhaan naissivuosan Bafta-ehdokkuuden ja Griffin Dunne parhaan musikaali- tai komediaelokuvan miespääosan Golden Globe -ehdokkuuden. Elokuva tuotti Yhdysvalloissa ainoastaan 10,1 miljoonaa dollaria, mutta se sai kuitenkin positiivisia arvosteluja, ja nykyään sitä pidetään kulttielokuvana sekä ”aliarvostettuna” Martin Scorsesen elokuvana.

 Näyttelijät 

 Tunnustukset 
 Palkinto Kategoria Kenelle Tulos Bafta  Paras naissivuosa  Rosanna Arquette   Cannesin elokuvajuhlat  Kultainen palmu  Martin Scorsese   Paras ohjaaja   Casting Society of America  Paras roolitus komediaelokuvassa  Mary Colquhoun   César  Paras ulkomaalainen elokuva  Martin Scorsese   Golden Globe  Paras miespääosa musikaali- tai komediaelokuvassa  Griffin Dunne   Film Independent Spirit Awards  Paras elokuva  Robert F. ColesberryGriffin DunneAmy Robinson   Paras ohjaaja  Martin Scorsese   Paras käsikirjoitus  Joseph Minion   Paras naispääosa  Rosanna Arquette   Paras kuvaus  Michael Ballhaus   National Society of Film Critics  Paras kuvaus  

Vastaanotto
Matti Salo kirjoitti elokuvasta lähes koko sivun mittaisen esseen Helsingin Sanomiin. Hän näki sen muunnelmana Fritz Langin mustan huumorin klassikosta Nainen ikkunassa (1944) ja kirjoitti sen olevan omat rajansa tunteva ja suhteellisuudentajuinen, ei mikään kesy tai turvallinen harjoitelma tai välityö. ”Aivan lopussa elokuva tohtii panna paljon peliin, asettautua alttiiksi koko edeltävän rakennelmansa romahtamiselle.” Saman lehden Mikael Fränti ihasteli Scorsesen kykyä kuvata elämää laaja-alaisesti ja vivahteikkaasti ja hukuttaa huuto nauruun ja tuska iloon. ”Tätä elokuvaa ’lukee’ aivan kuin hyvää romaania, sillä se synnyttää jatkuvasti uusia mielleyhtymiä ja tajunnan kuvia.” Video-oppaassa vuodelta 1994 elokuvalle annetaan lyhyt juonikuvaus ja neljä tähteä viidestä, mikä vastaa sanallista arviota ”erinomainen””Illasta aamuun”, Video-opas 95, WSOY 1994..

 Lähteet 

 Aiheesta muualla 






Luokka:Vuoden 1985 yhdysvaltalaiset elokuvat
Luokka:Yhdysvaltalaiset mustan komedian elokuvat
Luokka:Yhdysvaltalaiset independent-elokuvat
Luokka:Satiiriset elokuvat
Luokka:Martin Scorsesen ohjaamat elokuvat
Luokka:Elokuvat itsemurhasta
Luokka:New Yorkissa tapahtuvat elokuvat